Keri Russell

Keri Lynn Russell (s. 23. maaliskuuta 1976 Fountain Valley, Kalifornia, Yhdysvallat) on yhdysvaltalainen näyttelijä. Hän tuli tunnetuksi 1990-luvulla pääroolistaan televisiosarjassa Felicity, josta hän voitti Golden Globe -palkinnon. Vuosina 2013–2018 Russellilla oli päärooli tv-sarjassa Americans, josta hän sai Primetime Emmy- ja Golden Globe -ehdokkuudet.

Ensimmäisen ääniroolinsa Russell teki vuoden 2009 animaatioelokuvaan Wonder Woman. Hän on tehnyt rooleja useissa elokuvissa, kuten Vaarallinen tehtävä III, Dark Skies ja Apinoiden planeetan vallankumous. Vuonna 2017 Russell sai tähden Hollywood Walk of Famelle.

 Tausta 
Keri Russell syntyi Kaliforniassa Stephanie (o.s. Stephens) ja David Russellille, joka työskenteli Nissan Motorsilla esimiehenä. Hänellä on vanhempi veli Todd ja nuorempi sisko Julie. Kerin lapsuudessa perhe muutti isän työn takia usein, ja he asuivat tuona aikana Texasissa, Arizonassa ja Coloradossa. Russell harrasti nuorena tanssia, minkä ansiosta hän pääsi tv-ohjelmaan Mickey Mouse Club.

 Ura 
Russell debytoi televisiossa 15-vuotiaana, kun hän esiintyi Disney Channelin uudistuneessa Mickey Mouse Club -sarjassa. Samassa ohjelmassa esiintyivät myös nuoret Ryan Gosling, Justin Timberlake, Christina Aguilera ja Britney Spears. Vuonna 1992 Russell teki ensimmäisen elokuvaroolinsa komediassa Kultsi, suurensin kakaran. 1990-luvulla hänellä oli roolit myös muun muassa tv-sarjoissa Isojen poikien leikit ja Pulmuset sekä lyhytikäisessä saippuaoopperassa Malibu Shores.

Vuonna 1994 Russell esiintyi Bon Jovin musiikkivideolla ”Always” ja vuonna 1997 Heath Ledgerin kanssa tv-sarjassa Roar. Vuosina 1998–2002 hän näytteli nimiroolia The WB -kanavan suositussa draamasarjassa Felicity. Hän voitti Golden Globen roolistaan vuonna 1999. 

Felicityn päätyttyä Russell esiintyi New Yorkissa Off Broadway -tuotannossa Fat Pig, elokuvassa Kiukun parempi puoli (2005) sekä minisarjassa Into the West. Ohjaaja J.J. Abramsin pyynnöstä Russell liittyi toimintaelokuvan Vaarallinen tehtävä III näyttelijäkaartiin vuonna 2005.

Vuodesta 2013 lähtien Russell näytteli agentti Elizabeth Jenningsiä draamasarjassa Americans. Sarja päättyi kuuden tuotantokauden jälkeen vuonna 2018. Russellilla oli vuonna 2013 pääroolit myös scifitrillerissä Dark Skies ja romanttisessa komediassa Austenland. 

Heinäkuussa 2018 ilmoitettiin Russellin saaneen roolin J. J. Abramsin elokuvasta Star Wars: The Rise of Skywalker, joka sai ensi-iltansa joulukuussa 2019.

 Yksityiselämä 
Vuonna 2007 Russell avioitui Shane Dearyn kanssa, jonka hän oli tavannut yhteisten ystävien kautta. Heille syntyi poika samana vuonna ja tytär vuonna 2011. Pari erosi kesällä 2013.

Russell on seurustellut Americans-vastanäyttelijänsä Matthew Rhysin kanssa vuodesta 2013 lähtien. Pariskunnalla on vuonna 2016 syntynyt poika.Keri Russell Gives Birth, Welcomes First Child with 'The Americans' co-star Matthew Rhys!" Us Weekly. Viitattu 6.8.2018. 

 Filmografia 
Elokuvat Vuosi Suomenkielinen nimi Alkuperäinen nimi Rooli 1992  Kultsi, suurensin kakaran  Honey, I Blew Up the Kid  Mandy Park 1997 Eight Days a Week  Erica 1998  Kuoleman arvosanat  The Curve  Emma 2000  Rytmiä peliin  Mad About Mambo  Lucy McLoughlin 2002  Olimme sotilaita  We Were Soldiers  Barbara Geoghegan 2005  Kiukun parempi puoli  Upside of Anger  Emily Wolfmeyer2006  Vaarallinen tehtävä III  Mission: Impossible III  Lindsey FarrisGrimm Love  Katie Armstrong 2007  Unelmien resepti  Waitress  Jenna HuntersonThe Girl in the Park  CelesteAugust Rush  Lyla Novacek 2008  Iltasatuja  Bedtime Stories  Jill2009 Wonder Woman   Ihmenainen (äänirooli)Leaves of Grass  Janet 2010 Extraordinary Measures  Aileen Crowley 2012 Goats  Judy2013 Austenland  Jane HayesDark Skies  Lacy Barrett 2014  Apinoiden planeetan vallankumous  The Dawn of the Planet of the Apes  Ellie 2016 Free State of Jones  Serena Knight 2019 Star Wars: The Rise of Skywalker Zorii Bliss 2021 Antlers  Julia Meadows 2023 Cocaine Bear  Sari

Televisiosarjat Vuosi Suomenkielinen nimi Alkuperäinen nimi Rooli Jakso(t) 1991–1993 Mickey Mouse Club  itsenään  kaudet 4–6 1993  Isojen poikien leikit  Boy Meets World  Jessica  ”Grandma Was a Rolling Stone” 1994 Daddy's Girls  Phoebe Walker   1995  Pulmuset  Married... with Children  April Adams  ”Radio Free Trumaine” 1996 Malibu Shores  Chloe Walker  10 jaksoa 1997 Roar  Claire   Seitsemäs taivas  7th Heaven  Camille  ”Choices” 1998–2002 Felicity  Felicity Porter  84 jaksoa 2005 Into the West  Naomi Wheeler  ”Manifest Destiny” 2007  Tuho-osasto  Scrubs  Melody O’Harra   2010–2011 Running Wilde  Emmy Kadubic  13 jaksoa 2013  Sukuvika  Arrested Development  Widow Carr (ääni)  ”Señoritis” 2013–2018  Americans  The Americans  Elizabeth Jennings  75 jaksoa 2023 Extrapolations  Olivia Drew  ”2059 Part II: Nightbirds” 2023– The Diplomat  Kate Wyler  Pääosa

 Lähteet 

 Aiheesta muualla 

Luokka:Yhdysvaltalaiset televisionäyttelijät
Luokka:Yhdysvaltalaiset elokuvanäyttelijät
Luokka:Vuonna 1976 syntyneet
Luokka:Elävät henkilöt